**PPVAK PM-ONKI SÄÄNNÖT**

1 § Piirinmestaruusonkikilpailut ovat kaikille avoimet, mutta piirinmestaruuksista

kilpailevat vain Pohjois-Pohjanmaan jäsenseurat ja niiden jäsenet. Kilpailussa kilpaillaan

seuraavissa sarjoissa:

a) Henkilökohtaisista mestaruuksista:

- miesten sarjassa

- naisten sarjassa

- alle 19 - vuotiaiden sarjassa

- alle 15 - vuotiaiden sarjassa

- alle 12 - vuotiaiden sarjassa

b) Joukkuemestaruuksista Pohjois-Pohjanmaan Vapaa-ajankalastajapiiriin kuuluvien

seurojen kesken.

c) Perhesarjamestaruudesta

2 § Henkilökohtaisista mestaruuksista kilpailevat kaikki kilpailuun ilmoittautuneet

kilpailijat paitsi perhesarjalaiset.

**3 § Joukkuekilpailuun kukin seura saa asettaa 4-henkiset seurajoukkueet, jotka voi muodostaa kaikista muista sarjoista paitsi nuoret 12 v sarjasta**

Alle 12 - vuotiaalla kilpailijalla voi olla avustajanaan tukihenkilö. Tukihenkilö

saa neuvoa ja auttaa välineongelmissa, mutta ei saa osallistua onkitapahtumaan

(kuten esim: syötitys, onginta, kalan ylösnosto, tai irrotus koukusta yms).

Kilpailuun nimettävän joukkueen tulee olla täysilukuinen. Kaikkien joukkueen jäsenten

on palautettava henkilökohtainen kilpailukorttinsa toimitsijoille kilpailun päätyttyä,

muutoin joukkuetulosta ei hyväksytä.

4 § Perhesarjaan osallistuvan perheen tulee koostua yhdestä tai kahdesta piirin jäsenseuraan

kuuluvasta huoltajasta, sekä 1 - 3 kilpailuvuonna 19 vuotta täyttävästä tai sitä

nuoremmasta lapsesta (yhteensä maks. 4 kilpailijaa). Huoltajaksi hyväksytään myös isovanhemmat ja sisarukset. Sukulaisuussuhdetta katsotaan vastaavan myös avo- tai avioliitonmyötä syntynytsukulaisuus. Perhesarjalaisille, jotka kilpailevat erillisellä rajatulla kilpailualueella, ei myönnetä henkilökohtaista piirinmestaruutta, vaan kultakin perheeltä punnitaan vain yksi yhteinen saalis.

5 § Pohjois-Pohjanmaan Vapaa-ajankalastajienpiirin kilpailujaosto vahvistaa vuosittain

kilpailun osanottomaksun.

6 § Kilpailuun ilmoittaudutaan jäsenseurojen kautta kilpailujaoston tai järjestävän

seuran määräämällä tavalla. Kilpailujoukkueet ja yksistään henkilökohtaiseen kilpailuun

osallistuvat on ilmoituksessa sarjoittain nimettävä erikseen. Mahdolliset muutokset

ennakolta ilmoitettuihin on tehtävä ennen kilpailun alkua järjestäjän ilmoittamaan

määräaikaan mennessä.

Jäsenseurojen ulkopuoliset kilpailijat ilmoittautuvat suoraan kilpailukansliaan ennen

kilpailun alkua, ellei järjestäjä muuta määrää.

**7 § Samasta joukkuemestaruudesta kilpailevat sarjat arvotaan samalle kilpailualueelle.**

Henkilökohtaisen kilpailupaikan leveyden tulee olla vähintään viisi (5) metriä,

ja kilpailijan tulee pystyä onkimaan ko. paikasta. Järjestäjällä on velvollisuus jättää

puustoiset ja muuten eriarvoiset paikat merkitsemättä kilpailukäyttöön. Perhejoukkue

kilpailee omalla leveämmällä alueella (suositus 20 metriä).

Numeroidut kilpailupaikat arvotaan ennen kilpailun alkua.

Arvotulla kilpailupaikalla saa kerrallaan onkia vain yksi kilpailija tai perhe. Onginnan

on tapahduttava vain omalla rajatulla alueella myös kalaa väsytettäessä.

Kunkin sarjan kilpailualueella on osanottajien käyttöön varattava vaihtopaikkoja,

joita tulee olla vähintään 10 % sarjan osanottajamäärästä jaettuna tasaisesti koko

kilpailualueelle.

Kalastaminen kilpailualueella on kielletty 24 tunnin aikana ennen kilpailua.

8 § Kilpailuaika on neljä ( 4 ) tuntia. Kilpailijat saavat siirtyä arvotuille paikoille

lähtöluvan saatuaan ja laittaa välineensä kuntoon. Veden syvyyden luotaus on sallittu

ennen kilpailun alkua.

Kilpailijan on aloitettava kilpailu omalta arvonnassa saadulta paikaltaan. Viidentoista

( 15 ) minuutin kuluttua kilpailun alkamisesta annettavan merkin jälkeen kilpailijalla

on oikeus siirtyä varapaikalle tai toisen kilpailijan hylkäämälle paikalle.

Perhejoukkueiden täytyy kilpailualueella kilpailuaikana liikkua ryhmänä.

Kilpailun järjestäjä voi antaa luvan kahlaamiseen polvisyvyyteen saakka. Ellei lupaa

erikseen anneta, kahlaaminen on kiellettyä.

9 § Kilpailija ei saa käyttää muuta pyyntivälinettä kuin yhdellä ( 1) yksihaaraisellakoukulla, painolla ja koholla varustettua enintään kymmenen ( 10 ) metrin pituista

vapaonkea. Pilkin ja sen muunnelmien käyttö painona ja sivutapsin käyttö on kielletty.

**Vavan kärkiosaan kiinnitetty siima voi olla kuminauhassa stonfoon kiinnitettynä ja saa olla korkeintaan kaksi ( 2 ) metriä vapaa** pidempi. Siimassa olevien painojen määrä ei saa ylittää kohon kantavuutta. Ongittaessa on kohon oltava vedessä. Varavälineitä saa olla mukana. Haavin käyttö ongessa kiinniolevan kalan ylösnostoon on sallittu. Mormuskan ja siihen verrattavien maalikoukkujen

käyttö koukkuna on kielletty.

10 § Syötteinä saa käyttää toukkia, matoja, hyönteisiä ja muita eläinkuntaan kuuluvia

syöttejä mutta ei kaloja tai kalan paloja (esim. silmä yms.). Kasvi- ja sienikunnan

tuotteet kuten maissi ovat kiellettyjä. Luonnollisen syötin väriä, hajua ja muuta koostumusta

ei rajoiteta. Taikinamassan ja keinotekoisten syöttien käyttö ja liima-aineen

lisääminen syöttien joukkoon on kielletty. Koukun päällystäminen loistemassalla on

kielletty. Syöttien heittäminen veteen ja kaikenlainen muu houkuttelu on kielletty.

Syötin on pysyttävä koukussa heiton ajan kohtuuden rajoissa.

11 § Kilpailu aloitetaan ja lopetetaan ääni- tai valomerkillä. Kilpailu voidaan keskeyttää

luonnonolosuhteiden niin vaatiessa (ukkonen, myrsky yms.) kilpailun tuomarineuvoston

toimesta. Keskeytysmerkki on tällöin sama kuin kilpailun aloitusmerkki.

Kilpailun ollessa keskeytyksessä on onkiminen kielletty. Viisi ( 5 ) minuuttia ennen

kilpailun jatkamista annetaan toinen merkki. Kolmas merkki ilmoittaa kilpailun

jatkumisen. Kilpailu jatkuu, kunnes alkuperäinen kilpailun kestoaika on saavutettu tai

kilpailun alusta on kulunut neljä ( 4 ) tuntia. Loppumerkin tullessa täytyy kilpailuun

hyväksyttävän kalan olla kokonaisuudessaan vedenpinnan yläpuolella. Kilpailijan

tulee saapua punnitukseen järjestäjän määräämässä ajassa.

12 § Kilpailukaloiksi hyväksytään kaikki lain ja vesialueen omistajan sallimat kalat.

Saaliiksi saatu kala suositellaan tapettavaksi välittömästi ennen talteen ottoa. Saaliiksi

saatu kala tulee säilyttää puhtaassa ja kuivassa astiassa tai pussissa, eikä mukaan saa

lisätä hiekkaa tai muuta ainetta kilpailusta poissulkemisen uhalla. Sumppua ei saa

käyttää.

13 § Kilpailijoiden paremmuuden ratkaisee saaliin paino. Jos se on henkilökohtaisten,

perhe - tai joukkuesarjojen kohdalla sama jaetaan mitalisija(t) ja jätetään seuraava(t)

sija(t) jakamatta. Muiden kuin mitalisijojen kohdalla saaliin ollessa sama, ratkaistaan

sijoitus arvalla.

14 § Kilpailualueella häiritsevästi käyttäytyminen on kielletty.

15 § Jokainen kilpailija osallistuu kilpailuun omalla vastuullaan. Kilpailun järjestäjän

tulee huolehtia siitä, että kilpailu järjestetään turvallisella alueella. Erityisesti tulee ottaa

huomioon lähistöllä olevat sähkölinjat, jotka on merkittävä riittävästi. Järjestäjä voi

lisäksi vaatia, että onkivapojen tulee olla kasattuina aina liikuttaessa kilpailualueella.

16 § Näiden edellä esitettyjen kilpailusääntöjen rikkominen aiheuttaa ko. kilpailijan

sekä kilpailujoukkueen suorituksen hylkäämisen. Päätöksen hylkäämisestä tekee

tuomarineuvosto.

17 § Pohjois -Pohjanmaan Vapaa-ajankalastajapiirin kilpailujaosto yhdessä järjestäjän

kanssa nimeää kolmi ( 3 ) henkisen tuomarineuvoston. Kilpailua koskevat vastalauseet

tulee jättää kirjallisesti tuomarineuvostolle ilmoitetun ajan kuluessa punnituksen

päätyttyä (suositus 15 minuuttia). Tuomarineuvoston asiasta tekemästä päätöksestä

ei voi valittaa.

18 § Palkinnon arvon mahdollinen ilmoittaminen verottajalle on palkinnon saajan

vastuulla.

19 § Osanottomaksun maksamalla kilpailija sitoutuu noudattamaan näitä sääntöjä.

Hyväksytty 10.11.2020